Source: http://www.legex.ro/Acord---2016-153281.aspx
Timestamp: 2019-11-16 01:37:03+00:00

Document:
Acord -/2016 | Legislatie gratuita
Acord - 2016 aprobat de Hotărârea 300 2017
Acord - 2016 Hotărârea 300 2017
Acordul Nr.- din 11.10.2017
de cooperare în domeniul arhivistic între Ministerul Afacerilor Interne din România, prin Arhivele Naţionale, şi Serviciul de Stat de Arhivă din Ucraina
ACT PUBLICAT ÎN MONITORUL OFICIAL NR. 348 din 11 mai 2017
Ministerul Afacerilor Interne din România, prin Arhivele Naţionale, şi Serviciul de Stat de Arhivă din Ucraina, denumite în continuare părţi contractante, animate de dorinţa de consolidare şi dezvoltare a relaţiilor de colaborare reciproc avantajoasă, au convenit cele ce urmează: Articolul 1Părţile contractante promovează schimbul de experienţă în domeniile de activitate ale Arhivelor, cu respectarea legislaţiilor statelor părţilor contractante. În acest scop, ele convin să realizeze stagii de documentare a arhiviştilor. Stabilirea temei şi a perioadei fiecărui stagiu de documentare se va face cu cel puţin două luni înainte. Partea contractantă primitoare asigură costurile de cazare şi masă, iar partea contractantă trimiţătoare, costurile de transport internaţional. Articolul 2În scopul îmbogăţirii bazei documentar-ştiinţifice, părţile contractante fac schimb de ediţii de documente, ghiduri, îndrumătoare şi altă literatură de specialitate. Articolul 3Părţile contractante promovează folosirea materialului de arhivă de către cercetătorii şi solicitanţii din statul fiecăreia, în conformitate cu legislaţia naţională a părţilor contractante. Articolul 4În vederea completării fondurilor şi colecţiilor de arhivă aflate în administrarea lor, părţile contractante se sprijină reciproc în depistarea de documente referitoare la istoria statului celeilalte părţi contractante sau la relaţiile dintre statele lor, în conformitate cu legislaţiile statelor părţilor contractante. Părţile contractante fac schimb de copii ale documentelor depistate, în condiţii reciproc avantajoase şi în conformitate cu legislaţia naţională a părţilor contractante. Articolul 5Părţile contractante facilitează realizarea şi eliberarea de copii de pe documentele aflate în administrarea lor, necesare soluţionării cererilor cetăţenilor din statul celeilalte părţi contractante, în condiţiile respectării legislaţiilor statelor părţilor contractante. Articolul 6Părţile contractante studiază posibilitatea editării în comun a unor publicaţii de documente referitoare la istoria relaţiilor dintre cele două state, precum şi a organizării de expoziţii documentare privind istoria relaţiilor dintre statele lor. Articolul 7Colaborarea în cadrul prezentului acord nu exclude şi alte forme de contacte profesionale, ca de exemplu: conferinţe, prelegeri, seminare, expoziţii realizate de comun acord. Articolul 8Prezentul acord se încheie pe o durată de 3 ani şi se prelungeşte în mod automat cu încă 3 ani, dacă niciuna dintre părţile contractante nu va notifica, în scris, celeilalte părţi contractante, cu cel puţin 6 luni înainte de expirarea perioadei de valabilitate, denunţarea acordului. Denunţarea produce efecte de la data primirii notificării. Prezentul acord intră în vigoare la data primirii ultimei notificări, prin care părţile contractante îşi comunică reciproc îndeplinirea procedurilor legale interne, necesare intrării în vigoare a acestuia. Orice modificare sau completare a prezentului acord se realizează prin consimţământul părţilor contractante şi intră în vigoare în conformitate cu procedura prevăzută la alineatul 2. La data intrării în vigoare a prezentului acord, îşi încetează valabilitatea Acordul de colaborare interdepartamentală în domeniul arhivistic între Direcţia Generală a Arhivelor Statului din cadrul Ministerului de Interne al României şi Direcţia Generală a Arhivelor Statului de pe lângă Cabinetul de Miniştri al Ucrainei, semnat la Kiev în anul 1995. Semnat la Iaşi, la 11 octombrie 2016, în două exemplare originale, fiecare în limbile română, engleză şi ucraineană, toate textele fiind egal autentice. În cazul unor diferende de interpretare va prevala textul în limba engleză. Pentru Ministerul Afacerilor Interne din România, prin Arhivele Naţionale, Ioan Drăgan, director Pentru Serviciul de Stat de Arhivă din Ucraina, Baranova Tetiana Ivanivna, director
COMENTARII la Acord -/2016
Momentan nu exista niciun comentariu la Acord - din 2016
Alte acte pe aceeaşi temă cu Acord -/2016
Hotărârea 300 2017

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8